**פרוטוקול מישיבת ועד מספר 1215**

**שהתקיימה בתאריך 14.07.2024 בשעה 13:00 במשרדי שח"ם ריב"ל 18 -**

**נוכחים**

**מזכיר הועד**: מנכ"ל שח"ם – אבי בן הלל.

**חברי/ות הועד מנהל**: יו"ר הוועד ריקי בליך, סגן יו"ר הוועד רוני מרחבי (ZOOM) דניאל מורשת, תום חודורוב (נכח עד סעיף 4), דון לני גבאי, מורן רוזנבלט ( נכחה מסעיף 2), יניב פולישוק, רודיה קוזלובסקי (ZOOM), טל קלאי (ZOOM), אליעד סודאי (ZOOM), יניב ביטון (ZOOM) וליאת אזר (ZOOM).

**חברי/ות ועדת ביקורת**: מיכל צוקרמן וגדי לוי.

**נוספים**: מבקר העמותה - עו״ד גיא הדר, מנהל מחלקה לאיגוד מקצועי - עמיחי גרין והיועצת המשפטית - עו"ד מיכל הולצמן.

**נעדרו**

**חברי/ות ועד המנהל:**

**חברי/ות ועדת ביקורת**: ליאור נימני.

**על סדר היום:**

1. אישור פרוטוקול ישיבת 1214 + הפרוטוקול לפרסום באתר.
2. עדכוני מנכ"ל וראש המחלקה לאיגוד מקצועי.
3. עדכון ודיון על המשא ומתן בבית הדין לעבודה – תיאטרון השעה.
4. עדכון ודיון על המשך פעולות כנגד המינוי של אודליה פרידמן כמ"מ למנכ"לית המדיטק חולון.
5. עדכון ודיון בנושא חברת אשכולות.
6. הצגה ואישור דוח הוצאות נסיעה של כנס FIA השנתי בליובליאנה , סלובניה.
7. שונות.
8. **אישור פרוטוקול ישיבת 1214 + הפרוטוקול לפרסום**

פרוטוקול הישיבה של ועד מנהל מספר 1214 אושר פה אחד.

הפרוטוקול לפרסום באתר שח"ם של ישיבת ועד מנהל מספר 1214 אושר פה אחד.

1. **עדכוני מנכ"ל וראש המחלקה לאיגוד מקצועי**

המנכ"ל עדכן את הועד המנהל:

1. האסיפה הכללית של שח"ם – ב- 18.7.2024 בשעה 11:00 תתקיים האסיפה הכללית של שח"ם ב- ZOOM. המועד פורסם לכלל חברי האיגוד בכל אמצעי התקשורת השונים.
2. מילואים – מיום ה-17.7.2024 (למשך לפחות שבועיים) זמינות המנכ"ל תרד בשל גיוסו לשירות מילואים.
3. שחקני נשמה – העמותה לא תפריש השנה תשלום לקרן סיוע לאומנים בשל הכנסות ירודות מחוסר פעילות. בנוסף באסיפה הכללית הקרובה של שחקני נשמה יתקיימו בחירות לוועד מנהל ולוועדת הביקורת.
4. SMARTCAST - האפליקציה שונתה למודל דו מסלולי (מסלול חינמי ומסלול מנוי בתשלום המאפשר יישומים נוספים). שח"ם פועלת ומוודאת כי השינויים שבוצעו (ויבוצעו בעתיד) לא יפגמו בתהליך הליהוק ויישארו אותו נקי משיקולים כלכליים, כלומר ללא מתן כל קדימות לשחקן אשר מנוי במסלול תשלום.

+ תום חודורוב – ביקש להוציא הצהרה פורמלית לחברי שח"ם – כי שח"ם וידאה אל מול אפליקציית SMARTCAST שתהליך הליהוק לא מוטה ולא נפגע משינוי המודל לטובת אלו הבוחרים מנוי בתשלום. ובנוסף, שח"ם לא רואה צורך יוצא דופן בלהיות מנויים בתשלום לשירות זה. המנכ"ל הוסיף כי בהצהרה כדאי לציין שאין קשר בין כמות הצפיות לקבלת האודישן.

1. איגוד המפיקים מול ארגון אקט – איגוד המפיקים הודיע לאקט כי מהתאריך 01.01.2025 ההסכם שנחתם ביניהם מבוטל. מכאן עולה החשש שבעקבות ביטול ההסכם יחלו להתבצע עצירות של הפקות וימי צילום.
2. הסכם שח"ם אל מול איגוד המפיקים – ב- 15.07.24 שח"ם תוציא הודעה לאיגוד המפיקים על ביצוע עדכון נוסף בשכר השחקן ליום צילום (עלייה של 2% + המדד). העדכון יחול מתאריך ה- 15.01.25 .
3. חוק זכויות מבצעים – למרות דיון עקרוני ראשון מוצלח שהתקיים בכנסת, הדיון השני אשר יועד לדיון הקראה התעכב בשל חבר הכנסת רון כץ שעצר את התקדמותו בשאלות ובפתיחת דיונים. משמעות העיכוב יכולה ליצור נזק משמעותי בקידום החוק.
4. חוק הקולנוע וחוק השידורים – קידום חוק הקולנוע מתעכב בשל שלב גיבוש מסקנות של מועצת הקולנוע לשר התרבות. שח"ם יחד עם גופי תרבות ויצירה נוספים תצא בקמפיין משותף בנושא.
5. חוק השידורים – מסתמן כי הצעת החוק והצבעות עליה יחלו בכנסת לאחר הפגרה. שח"ם צריכה להעלות את המודעות בקרב חבריה לחשיבות הרפורמה ולהפגין נוכחות מרשימה של חבריה בכנסת.
6. עתירה כנגד משרד התרבות במבחני התמיכה – העתירה הוגשה בבית הדין הלא נכון ועל כן נדחתה. כעת העתירה הוגשה מחדש בבית המשפט העליון.
7. משרדים ומתחם הפעילות של שח"ם – שח"ם תישאר במתחם הנוכחי לשנתיים הקרובות עד להריסת הבניין וזאת בעקבות הנחה משמעותית בשכירות אשר קיבלה ממהלך זה. תבוצע צביעה מחודשת של המשרדים ומתחם הפעילות.
8. פשיטת רגל של אולפני אלרום – השחקנים אשר שח"ם סייעה להם אושרו בצו סיווג מעסיקים ומוכרים כעובדים של האולפן שהוכרז בפשיטת רגל. זהו תקדים משמעותי בנושא היכול לסייע לשח"ם במאבקיה העתידיים.

מנהל המחלקה לאיגוד מקצועי עדכן את הועד המנהל:

1. בית לסין- שח"ם ממשיכה את פועלה במשא ומתן אל מול תיאטרון בית לסין לטובת חתימת ההסכם הקיבוצי בתיאטרון.
2. **עדכון ודיון על המשא ומתן בבית הדין לעבודה – תיאטרון השעה**

המנכ"ל סקר את התביעות הקיימות אל מול תיאטרון השעה ועדכן את הועד מנהל בהתפתחויות האחרונות.

1. בעתירה לפגיעה בהתאגדות - בית הדין הפנה את הצדדים לקיום משא ומתן, אשר לא הניב פרי. יחד עם זאת נרשמה התקדמות עקרונית מצד התיאטרון למתן פיצוי מסוים לשחקנים והבעת רצון לחזור להסכם שח"ם. שח"ם לא קיבלה את ההצעה והחזירה את הדיון לבית הדין.
2. תביעת הדיבה ולשון הרע כנגד אורי רשטיק - שח"ם הגיבה למכתב ההתרעה לפני תביעה שנמסר על ידי תיאטרון השעה. בשל חוסר מציאת כתובת משרד עורכת הדין החתומה על המכתב שח"ם שלחה את תגובתה לתיאטרון השעה.
3. **עדכון ודיון על המשך הפעולות כנגד המינוי של אודליה פרידמן למ"מ מנכ"לית המדיטק חולון**

מנהל האיגוד המקצועי פירט והסביר לוועד מנהל על המאבק הקיים והפעולות שבוצעו בעקבות מינויה, השנוי במחלוקת, של אודליה פרידמן כממלאת מקום לתפקיד מנכ"לית במדיטק חולון. בין הפעולות שבוצעו לטובת מניעת המינוי היו פנייה של שח"ם לדירקטורים במדיטק, ראש העיר חולון, הממונה על תאגידים עירוניים במשרד הפנים, ועד העובדים במדיטק ואף מבקר המדינה. בנוסף שח"ם עובדת על עתירה כנגד המינוי של אודליה וזאת לצד פרסומים והצהרות פומביות מטעם שח"ם ואיגודים נוספים כנגד המינוי.

1. **עדכון ודיון בנושא חברת אשכולות**

המנכ"ל סיפר לוועד מנהל על תוכן הפגישות אשר התקיימו עם חלק מחברי הדירקטוריון של אשכולות (אסתי זקהיים, גיא לואל ודור סרוגו) ומנכ"ל אשכולות אורי רשטיק. בפגישות דנו בשינויים המהותיים ששח"ם דורשת לבצע במבנה של חברת אשכולות ומנהליה. בעקבות זאת, דירקטוריון אשכולות קיים הצבעה חוזרת על הפיכת החברה לחברה ציבורית, אך ההצבעה לא עברה בשל תיקו. שח"ם ממשיכה לעבוד יחד עם חברי אשכולות על השינויים הנדרשים במבנה החברה ובפרט לקידום המטרה העיקרית - הפיכתה לחברה לטובת הציבור.

1. **הצגת דוח הוצאות הנסיעה לכנס FIA השנתי בליובליאנה , סלובניה**

המנכ"ל הציג ופירט לוועד מנהל את דוח ההוצאות של עלויות הנסיעה לכנס FIA השנתי בליובליאנה, סלובניה.

**החלטה**

הדוח הוצאות נסיעה לכנס FIA השנתי בליובליאנה, סלובניה - אושר פה אחד על ידי הועד המנהל.

1. **שונות**

גדי לוי – הציע לחברי הועד להציף את הנושאים החשובים להם להתמקד בשנה השנייה של הועד מנהל:

+ ריקי בליך – ביטאה את החשיבות לביצוע שינוי מעמיק בהסכם של ימי צילום לשחקני המסך.

+ דניאל מורשת – ביטא את החשיבות ביצירת מנגנון שכר היחושב גם לפי נפח הדמות בעלילה ולא רק לפי כמות ימי הצילום.

+ יניב פולישוק – ביטא בשמו של תום חודורוב את החשיבות להחזרת טקס פרסי התיאטרון.

+ מורן רוזנבלט – ביטאה את החשיבות לחייב הפקות בסצנות בעלות תוכן מיני ו/או אלים מתאמת אינטימיות על הסט בימי צילום.

 ריקי בליך: רוני מרחבי:

|  |  |
| --- | --- |
| יו"ר הועד המנהלתאריך מינוי: 3.9.2023חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_ | סגן יו"ר הועד המנהל תאריך מינוי: 3.9.2023חתימה:\_\_\_\_\_\_\_\_\_\_\_\_\_\_\_\_ |